AIŠKINAMASIS RAŠTAS

Dėl biudžetinės įstaigos Molėtų r. paslaugų centro nuostatų patvirtinimo

**1. Parengto tarybos sprendimo projekto tikslai ir uždaviniai**

Sprendimo projektas parengtas atsižvelgiant į Molėtų r. paslaugų centro 2018 m. spalio 1 d. raštą Nr. S1-9 „Dėl Molėtų r. paslaugų centro nuostatų papildymo“, kuriuo prašoma pakeisti biudžetinės įstaigos Molėtų r. paslaugų centro nuostatus, patvirtintus Molėtų rajono savivaldybės tarybos 2018 m. kovo 29 d. sprendimu Nr. B1-66 „Dėl biudžetinės įstaigos Molėtų r. paslaugų centro steigimo ir nuostatų patvirtinimo“, ir įrašyti naują veiklos tikslą – „9.9. užtikrinti duomenų apsaugos paslaugas savivaldybės įstaigoms ir Molėtų rajono savivaldybės administracijai“. Įgyvendinant įstaigos veiklos tikslus, papildyti funkcijas: „10.16. teikia [duomenų](http://litlex.molsav.lt/LL.DLL?Tekstas=1?Id=18900&Zd=duomen%F8%2Bapsaugos&BF=4#86z) valdytojams ir [duomenų](http://litlex.molsav.lt/LL.DLL?Tekstas=1?Id=18900&Zd=duomen%F8%2Bapsaugos&BF=4#87z) tvarkytojams konsultacijas dėl asmens [duomenų](http://litlex.molsav.lt/LL.DLL?Tekstas=1?Id=18900&Zd=duomen%F8%2Bapsaugos&BF=4#88z) ir privatumo [apsaugos](http://litlex.molsav.lt/LL.DLL?Tekstas=1?Id=18900&Zd=duomen%F8%2Bapsaugos&BF=4#89z); 10.17. organizuoja mokymus, rengia metodines rekomendacijas dėl asmens [duomenų](http://litlex.molsav.lt/LL.DLL?Tekstas=1?Id=18900&Zd=duomen%F8%2Bapsaugos&BF=4#90z) [apsaugos](http://litlex.molsav.lt/LL.DLL?Tekstas=1?Id=18900&Zd=duomen%F8%2Bapsaugos&BF=4#91z); teikia darbuotojų saugos ir sveikatos darbe paslaugas“. Buvusį 10.16 papunktį laikyti atitinkamai 10.18 papunkčiu.

Parengto sprendimo projekto tikslas – patvirtinti pakeistus biudžetinės įstaigos Molėtų r. paslaugų centro nuostatus.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis, 18 straipsnio 1 dalis;

Lietuvos Respublikos biudžetinių įstaigų įstatymo 6 straipsnio 5 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – pakeitus įstaigos nuostatus, Molėtų r. paslaugų centras turės galimybę centralizuotai teikti paslaugas rajono biudžetinėms įstaigoms [duomenų](http://litlex.molsav.lt/LL.DLL?Tekstas=1?Id=18900&Zd=duomen%F8%2Bapsaugos&BF=4#90z) [apsaugos](http://litlex.molsav.lt/LL.DLL?Tekstas=1?Id=18900&Zd=duomen%F8%2Bapsaugos&BF=4#91z) bei darbuotojų saugos ir sveikatos darbe klausimais.

Neigiamų pasekmių nenumatoma.

**4. Priemonės sprendimui įgyvendinti**

Bus pasirašytos sutartys dėl paslaugų teikimo.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų r. paslaugų centras.